[{"text_idx": "#000006", "text": "Mae menyw ifanc o Bontypridd wedi cael ei choroni\u2019n gogydd crwst ifanc gorau\u2019r DU ar o\u0302l ennill cystadleuaeth genedlaethol."}, {"text_idx": "#000008", "text": "Cipiodd y brif wobr ar o\u0302l creu argraff ar banel llawn se\u0302r o feirniaid blaenllaw yn y diwydiant, gan gynnwys Benoit Blin o Bake Off \u2013 The Professionals, gyda\u2019i chreadigaethau yn y rowndiau terfynol a gynhaliwyd yn Hotel Cafe\u0301 Royal yn Llundain."}, {"text_idx": "#000011", "text": "Dywedodd Josie: \u201cRoedd y gystadleuaeth yn brofiad anhygoel ac rydw i mor falch o fod wedi ennill. Rwy\u2019n ddiolchgar iawn o fod wedi cyfarfod a\u0302 phobl mor anhygoel yn ystod y gystadleuaeth, yn enwedig y beirniaid i gyd. Rwyf bob amser wedi credu, os nad yw rhywbeth yn eich herio, ni fydd yn eich newid. Mae cael eich herio yn bwysig i ddatblygu eich sgiliau a meddyliais, os na wna i fy herio fy hun nawr, pryd wna i?\u201d"}, {"text_idx": "#000013", "text": "Yn sgil ei buddugoliaeth enillodd Josie daleb gwerth \u00a3400 gan Mitchell & Cooper, amrywiaeth o gynhyrchion gan HB Ingredients, detholiad o offer coginio, arddangosiad crwst HB Ingredients yn y coleg, yn ogystal a\u0302 the prynhawn i ddau yn The Dorchester."}, {"text_idx": "#000014", "text": "Unwaith y bydd wedi cwblhau ei hastudiaethau, mae Josie yn anelu at gael swydd mewn bwyty patisserie adnabyddus lle bydd yn gallu arbrofi a\u0302 blasau a thechnegau newydd a dysgu gan aelodau profiadol o staff. Mae hi\u2019n gobeithio y bydd ennill y gystadleuaeth yn agor y drws i gyfleoedd gwych yn y dyfodol."}, {"text_idx": "#000015", "text": "Dywedodd Ian Presgrave, darlithydd Lletygarwch ac Arlwyo yng Ngholeg y Cymoedd: \u201cRydym yn hynod falch o Josie am ei chyflawniadau gwych, sy\u2019n amlygu\u2019r ddawn aruthrol yr ydym yn ei chynhyrchu yng Ngholeg y Cymoedd yn yr adran arlwyo. Dylai Josie ymfalchi\u0308o yn ei llwyddiant a\u2019i hymroddiad i gelfyddyd Patisserie.\u201d"}, {"text_idx": "#000019", "text": "Yr hyn y mae dysgwyr yn ei ddweud"}]